“Yashil belgi” mahsulot va xizmatlarni yagona ixtiyoriy ekologik markirovkalash tartibi toʻgʻrisidagi nizomni tasdiqlash haqida
(order, 2026-03-16)

Oʻzbekiston Respublikasi Vazirlar Mahkamasining 2025-yil 20-yanvardagi 20-son “Oʻzbekiston Respublikasida mahsulot va xizmatlarni ixtiyoriy ekologik markirovkalash tizimini takomillashtirish chora-tadbirlari toʻgʻrisida”gi qaroriga muvofiq buyuraman: 1. “Yashil belgi” mahsulot va xizmatlarni yagona ixtiyoriy ekologik markirovkalash tartibi toʻgʻrisidagi nizom ilovaga muvofiq tasdiqlansin. 2. Mazkur buyruq Oʻzbekiston Respublikasi Sogʻliqni saqlash vazirligi, Raqobatni rivojlantirish va isteʼmolchilar huquqlarini himoya qilish qoʻmitasi, Oʻzbekiston Respublikasi Vazirlar Mahkamasi huzuridagi Oʻzbekiston texnik jihatdan tartibga solish agentligi, Oʻzbekiston Respublikasi Savdo-sanoat palatasi va Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi. Ushbu Nizom “Yashil belgi” mahsulot va xizmatlarni yagona ixtiyoriy ekologik markirovkalash tartibini belgilaydi. Mazkur Nizom farmatsevtika va tamaki mahsulotlari hamda milliy ekologik markirovkalash standartlari (bundan buyon matnda ekologik markirovkalash standartlari deb yuritiladi) mavjud boʻlmagan boshqa mahsulot va (yoki) xizmatlarga nisbatan tatbiq etilmaydi. 1. Mazkur Nizomda quyidagi asosiy tushunchalar qoʻllaniladi: “Yashil belgi” mahsulot va xizmatlarni yagona ixtiyoriy ekologik markirovkalash tizimi (bundan buyon matnda ekologik markirovkalash tizimi deb yuritiladi) — mahsulot va xizmatlarning butun hayotiy davrida ularni ekologik markirovkalash standartlariga muvofiqligini ixtiyoriy sertifikatlashtirish tizimi (I tipdagi ekologik markirovka); ekologik markirovka belgisi — Oʻzbekiston Respublikasi Vazirlar Mahkamasining 2025-yil 20-yanvardagi 20-son qaroriga asosan mahsulot va xizmatlarning ekologik markirovkalash standartlariga mos kelishini koʻrsatish uchun qoʻllaniladigan ekologik markirovka belgisi; ekologik markirovkalash organi — mahsulot va xizmatlarning ekologik markirovkalash standartlariga muvofiqligini baholaydigan, ekologik markirovkalash tizimida avtorizatsiyadan oʻtgan yuridik shaxslar; ekologik markirovkalash tizimi operatori (bundan buyon matnda operator deb yuritiladi) — Oʻzbekiston Respublikasi Ekologiya va iqlim oʻzgarishi milliy qoʻmitasi huzuridagi Davlat ekologik sertifikatlashtirish va standartlashtirish markazi; ekologik markirovkalash sertifikati (bundan buyon matnda sertifikat deb yuritiladi) — mahsulot va xizmatlarni ekologik markirovkalash standartlariga muvofiqligini tasdiqlash uchun ekologik markirovkalash organi tomonidan beriladigan hujjat; ekologik markirovkalash tizimida sertifikatlashtirish (bundan buyon matnda sertifikatlashtirish deb yuritiladi) — mahsulot va xizmatlarni ekologik markirovkalash standartlariga muvofiqligini tasdiqlash uchun ekologik markirovkalash organi tomonidan amalga oshiriladigan jarayon; ariza beruvchi — sertifikat olishga va (yoki) xorijiy ekologik markirovkalash tizimini tan olishga ariza bilan murojaat qilgan yuridik shaxs yoki yakka tartibdagi tadbirkor; talabgor — ekologik markirovkalash tizimida avtorizatsiyadan oʻtish uchun operatorga murojaat qilgan yuridik shaxs; ekologik markirovkalash organlari reyestri — operatorning rasmiy veb-saytida elektron maʼlumotlar bazasi shaklida joylashtiriladigan ekologik markirovkalash organlari roʻyxati. 2. Ushbu Nizom sertifikatlashtirishni oʻtkazish, talabgorni avtorizatsiyadan oʻtkazish, xorijiy ekologik markirovkalash tizimlarini tan olish va ekologik markirovka belgisini qoʻllashni oʻz ichiga oladi. 3. Ariza beruvchi ekologik markirovkalash organiga mazkur Nizomning 1 va 1a-ilovalariga muvofiq shakllardagi mahsulot va xizmatlarni sertifikatlashtirish boʻyicha ariza bilan yozma yoki elektron shaklda murojaat qiladi. 4. Ekologik markirovkalash organi tomonidan sertifikatlashtirish boʻyicha ariza kelib tushgan kundan eʼtiboran besh ish kuni mobaynida unda koʻrsatilgan maʼlumotlar koʻrib chiqiladi. 5. Ariza beruvchi tomonidan sertifikatlashtirish boʻyicha ariza mazkur Nizomning 1 va 1a-ilovalariga muvofiq shakllarda taqdim etilmagan boʻlsa yoki arizada tegishli maʼlumotlar toʻliq koʻrsatilmagan yoxud notoʻgʻri koʻrsatilgan boʻlsa, ekologik markirovkalash organi tomonidan ariza beruvchiga kamchiliklarni bartaraf etib, qayta murojaat qilish mumkinligi toʻgʻrisida ushbu ariza kelib tushgan kundan eʼtiboran besh ish kuni mobaynida yozma yoki elektron shaklda maʼlum qilinadi. 6. Sertifikatlashtirish boʻyicha arizada kamchiliklar aniqlanmagan taqdirda, ekologik markirovkalash organi ushbu arizani koʻrib chiqish tugallangan kundan eʼtiboran bir ish kuni mobaynida sertifikatlashtirishni oʻtkazish toʻgʻrisida qaror qabul qilib, bu haqida ariza beruvchini yozma yoki elektron shaklda xabardor qiladi va ekologik markirovkalash organi hamda ariza beruvchi oʻrtasida sertifikatlashtirishni oʻtkazish boʻyicha shartnoma tuziladi. 7. Sertifikatlashtirishni oʻtkazish boʻyicha shartnomada koʻrsatilgan sertifikatlashtirish qiymati ariza beruvchi tomonidan unda belgilangan muddatda toʻliq toʻlangandan soʻng, ekologik markirovkalash organi sertifikatlashtirishni oʻtkazish uchun kamida ikki kishidan iborat va ushbu Nizomning 8-bobida belgilangan bilim va koʻnikmalarga ega boʻlgan ekspertlar guruhini shakllantiradi. Bunda, sertifikatlashtirishni oʻtkazish uch oydan oshmagan muddatda amalga oshiriladi. 8. Ekspertlar guruhi sertifikatlashtirish jarayonida quyidagilarni amalga oshiradi: mazkur Nizomning 2-ilovasiga muvofiq sertifikatlashtirish sxemasini belgilash; sertifikatlashtiriladigan mahsulot yoki xizmatning ekologik markirovkalash standartida belgilangan barcha hujjatlarni oʻrganish; sertifikatlashtiriladigan mahsulot yoki xizmatning ekologik markirovkalash standartidagi har bir talabga muvofiqligini tekshirish (hujjatlarni tahlil qilish, qoʻshimcha oʻrganish, namunalarni olish hamda laboratoriya sinovlarini tashkil etish (agar mazkur Nizomning 2-ilovasiga muvofiq sertifikatlashtirish sxemasi laboratoriya sinovlarini nazarda tutsa); tekshirishlar natijasi boʻyicha cheklist toʻldirish hamda Ekspertlar guruhi xulosasini tayyorlash. 9. Ekspertlar guruhi tomonidan sertifikatlashtirish jarayonida mahsulot yoki xizmatlar boʻyicha aniqlangan nomuvofiqliklar quyidagilarga ajratiladi: jiddiy nomuvofiqliklar; jiddiy boʻlmagan nomuvofiqliklar. 10. Ekspertlar guruhi tomonidan sertifikatlashtirish jarayonida quyidagilar aniqlanganida jiddiy nomuvofiqliklar deb hisoblanadi: sertifikatlashtirish uchun taqdim etilgan mahsulotni ishlab chiqarishdagi mahsulot retsepturasi va ishlab chiqarishning asosiy jarayoniga nisbatan ekologik markirovkalash standarti talablarining qasddan bajarilmasligi; mahsulot qadogʻi, yorligʻi va reklamasida mahsulotni buzib koʻrsatuvchi maʼlumotning mavjudligi; mahsulot laboratoriya sinovlarining salbiy natijalari; xizmatlar sertifikatlashtirilayotganda ekologik markirovkalash standarti talablarining qasddan bajarilmasligi. 11. Ekspertlar guruhi tomonidan sertifikatlashtirish jarayonida quyidagilar aniqlanganida jiddiy boʻlmagan nomuvofiqliklar deb hisoblanadi: sertifikatlashtirish uchun taqdim etilgan mahsulotni ishlab chiqarishdagi mahsulot retsepturasi va ishlab chiqarishning asosiy jarayoniga nisbatan ekologik markirovkalash standarti talablarining qasddan buzilmaganligi; mahsulot qadogʻi yoki yorligʻi tarkibiga nisbatan ekologik markirovkalash standarti talablarining buzilishi; sertifikatlashtirish uchun taqdim etilgan mahsulotni ishlab chiqarish jarayoniga taalluqli boʻlmagan texnologik jarayonlarga nisbatan ekologik markirovkalash standarti talablarining buzilishi; moddiy taʼminot va xodimlarga nisbatan ekologik markirovkalash standarti talablarining buzilishi. 12. Ekspertlar guruhi tomonidan sertifikatlashtirish jarayoni natijalari boʻyicha xulosa rasmiylashtiriladi. Ekspertlar guruhi tomonidan sertifikatlashtirish jarayonida mahsulot yoki xizmatlar boʻyicha nomuvofiqliklar aniqlanmagan hollarda ariza beruvchiga sertifikat berish tavsiya etiladi. Ekspertlar guruhi tomonidan ushbu Nizomning 11-bandida belgilangan jiddiy boʻlmagan nomuvofiqliklar aniqlanganda ekologik markirovkalash organiga ushbu kamchiliklarni bartaraf etish sharti bilan ariza beruvchi uchun sertifikat berish tavsiya etiladi. Sertifikatlashtirish jarayonida ushbu Nizomning 10-bandida nazarda tutilgan jiddiy nomuvofiqliklar aniqlangan hollarda ekspertlar guruhi tomonidan ariza beruvchiga sertifikat berishni rad etish va qoʻshimcha oʻrganish boʻyicha tavsiya etiladi. 13. Ekspertlar guruhi tomonidan rasmiylashtiriladigan xulosada quyidagilar koʻrsatiladi: sertifikatlashtirilayotgan mahsulot yoki xizmatning qisqacha tavsifi; toʻldirilgan cheklist; ekologik markirovkalash standarti talablariga jiddiy va jiddiy boʻlmagan nomuvofiqliklar roʻyxati; sertifikatni berish mumkinligi yoki sertifikat berishni rad etish va qoʻshimcha oʻrganish boʻyicha tavsiya. 14. Ekologik markirovkalash organi rahbari ekspert xulosasi asosida uni olgan kundan eʼtiboran bir ish kuni mobaynida sertifikatlashtirish natijalari boʻyicha yakuniy ijobiy yoki salbiy qaror qabul qiladi. Bunda: 1) ijobiy qaror qabul qilinganda — ekologik markirovkalash organi shu kunning oʻzida mazkur Nizomning 3-ilovasiga muvofiq shakldagi sertifikatni rasmiylashtiradi. Bunda: ekologik markirovkalash organi elektron pochta orqali sertifikatga qayd etish raqamini olish uchun operatorga soʻrovnoma yuboradi; operator soʻrovnoma kelib tushgan kunning oʻzida elektron pochta orqali ekologik markirovkalash organiga qayd etish raqamini beradi; ekologik markirovkalash organi shu kunning oʻzida sertifikatni roʻyxatdan oʻtkazadi va ariza beruvchiga taqdim etadi; ekologik markirovkalash organi sertifikat berilgan kundan boshlab bir ish kuni mobaynida operatorga sertifikat maʼlumotlarini taqdim etadi; operator sertifikat maʼlumotlari olingan kundan boshlab bir ish kuni mobaynida uning maʼlumotlarini sertifikatlar reyestrga kiritadi; sertifikatning amal qilish muddati uch yilni tashkil etadi; 2) salbiy qaror qabul qilinganda — ekologik markirovkalash organi shu kunning oʻzida bu haqida ariza beruvchini yozma ravishda xabardor qiladi. 15. Ariza beruvchi salbiy qaror qabul qilingan kundan boshlab oltmish ish kunidan kechikmasdan jiddiy nomuvofiqliklarni bartaraf etgan holda, ular bartaraf etilganligini tasdiqlash uchun qoʻshimcha oʻrganish boʻyicha ekologik markirovkalash organiga yozma xabarnoma yuborishi mumkin. 16. Ekologik markirovkalash organi ariza beruvchining qoʻshimcha oʻrganish boʻyicha xabarnomasini olganidan soʻng, jiddiy nomuvofiqliklarning bartaraf etilganligini tasdiqlash uchun qoʻshimcha oʻrganishni amalga oshiradi. Bunda, ekspertlar guruhi tomonidan qoʻshimcha oʻrganish uch oydan oshmagan muddatda oʻtkaziladi. 17. Qoʻshimcha oʻrganish natijalari boʻyicha jiddiy nomuvofiqliklarning bartaraf etilganligi oʻz tasdigʻini topgan taqdirda, ariza beruvchiga sertifikat beriladi. 18. Ariza beruvchi quyidagi hollarda sertifikatga oʻzgartirish kiritish boʻyicha ekologik markirovkalash organiga mahsulot yoki xizmat boʻyicha tegishli oʻzgartirish kiritilgan kundan boshlab oʻn ish kuni ichida murojaat qilishi kerak: sertifikatlashtirilgan mahsulot yoki xizmat nomining oʻzgarishi; ariza beruvchi nomining oʻzgarishi; mahsulotni tayyorlovchi nomining oʻzgarishi; ishlab chiqarish yoki xizmat koʻrsatishning texnik shartlari nomlanishi oʻzgarishi. 19. Ishlab chiqarish joyi oʻzgargan hollarda, ariza beruvchining mahsulot yoki xizmati ushbu Nizomning 18-bandida belgilangan muddatda yoʻllagan murojaati asosida mazkur Nizomning 2-bobiga asosan qayta sertifikatlashtirishdan oʻtkaziladi. Bunda, ushbu sertifikatning amal qilish muddati uch yilni tashkil etadi. 20. Sertifikatlashtirilgan mahsulot ishlab chiqarishdan olib tashlangan (yopilgan) hollarda, bunda ushbu sertifikat faqat bir mahsulotga taalluqli boʻlsa, mazkur sertifikatning amal qilishi bekor boʻladi. Sertifikat bir nechta mahsulotga taalluqli boʻlsa va faqat ularning bir qismi ishlab chiqarishdan olib tashlangan (yopilgan) taqdirda, sertifikatning amal qilishi bekor boʻlmaydi va sertifikatlar reyestriga tegishli oʻzgartirishlar kiritiladi. 21. Ekologik markirovkalash organi ushbu Nizomning 18-bandiga asosan ariza beruvchining murojaati kelib tushgan kundan eʼtiboran oʻn ish kuni ichida uning sertifikatiga tegishli oʻzgartirishlar kiritadi va bu haqidagi maʼlumotlarni shu kunning oʻzida operatorga elektron pochta orqali taqdim etadi. 22. Sertifikatning amal qilish muddati davomida ekologik markirovkalash organi tomonidan kamida ikki marotaba davriy baholash oʻtkaziladi. Birinchi davriy baholash sertifikatlashtirish oʻtkazilgan kundan boshlab oʻn ikki oydan kechikmay oʻtkaziladi. Keyingi davriy baholash har yili davriy baholash reja-jadvaliga muvofiq davriy, biroq avvalgi davriy baholash oʻtkazilgan vaqtdan boshlab oʻn ikki oydan kechikmay oʻtkaziladi. 23. Ekologik markirovkalash organi quyidagi hollarda rejadan tashqari davriy baholashni oʻtkazishi mumkin: mahsulot ishlab chiqarish texnik shartlarining oʻzgarishi (sertifikatlashtirilgan mahsulot ekologik markirovkalash standarti talablariga muvofiqligining oʻzgarmaganligini aniqlash maqsadida); ariza beruvchi tomonidan taʼmirlash ishlarining olib borilishi, qayta jihozlash, uning qayta tashkil etilishi; davlat organlari va tashkilotlardan tekshirishlarning salbiy natijalari toʻgʻrisidagi xabarlarning kelib tushishi; jismoniy va yuridik shaxslarning murojaatlari kelib tushishi. 24. Ekologik markirovkalash organi tomonidan davriy baholash natijalari tegishli dalolatnoma bilan rasmiylashtiriladi va bir nusxasi ariza beruvchiga beriladi. 25. Ekologik markirovkalash organi davriy baholash natijalari boʻyicha ushbu Nizomning 10-bandida nazarda tutilgan jiddiy nomuvofiqliklar yoki ariza beruvchi tomonidan mazkur Nizomning 63 — 70-bandlari talablari buzilganligi aniqlagan hollarda, sertifikatning amal qilishini toʻqson kalendar kunigacha boʻlgan muddatga toʻxtatib turishi mumkin. Ekologik markirovkalash organi sertifikatning amal qilishini toʻxtatib turish toʻgʻrisida qaror qabul qilingan kunning oʻzida uni toʻxtatib turish toʻgʻrisida operator va ariza beruvchini yozma xabardor qiladi. 26. Ariza beruvchi sertifikatning amal qilishini toʻxtatib turish toʻgʻrisida qaror qabul qilingan kundan boshlab oltmish ish kunidan kechikmasdan ushbu Nizomning 25-bandida nazarda tutilgan kamchiliklarni bartaraf etgan holda, ular bartaraf etilganligini tasdiqlash uchun qoʻshimcha oʻrganishdan oʻtish boʻyicha ekologik markirovkalash organiga yozma xabarnoma yuborishi mumkin. Bunda: qoʻshimcha oʻrganish toʻqson ish kunidan oshmagan muddatda amalga oshiriladi; qoʻshimcha oʻrganishda ushbu Nizomning 25-bandida nazarda tutilgan kamchiliklar bartaraf etilganligi tasdiqlangan taqdirda, sertifikatning amal qilishi qayta tiklanadi. 27. Ariza beruvchi mazkur Nizomning 25-bandida belgilangan muddatda tegishli kamchiliklar bartaraf etilganligini tasdiqlash uchun qoʻshimcha oʻrganishdan oʻtish boʻyicha ekologik markirovkalash organiga yozma xabarnoma yubormasa unga berilgan sertifikatning amal qilishi bekor boʻladi. 28. Sertifikatlashtirish natijalaridan norozi boʻlgan ariza beruvchilarning apellyatsiya shikoyatlarini koʻrib chiqish uchun operator rahbarining buyrugʻi bilan kamida besh nafar mutaxassislardan iborat tarkibda Apellyatsiya komissiyasi tashkil etiladi. Bunda, Apellyatsiya komissiyasi tarkibiga boshqa davlat organlari va tashkilotlaridan ham mutaxassislar kelishuv asosida jalb etilishi mumkin. Sertifikatlashtirishda ishtirok etgan ekologik markirovkalash organlari xodimlarining Apellyatsiya komissiyasi tarkibiga kiritilishiga yoʻl qoʻyilmaydi. 29. Sertifikatlashtirish natijalaridan norozi boʻlgan ariza beruvchilar uning natijalari eʼlon qilingan kundan boshlab bir oy ichida Apellyatsiya komissiyasiga yozma yoki elektron shaklda apellyatsiya shikoyati berishi mumkin. 30. Apellyatsiya komissiyasi apellyatsiya shikoyati bilan murojaat qilgan ariza beruvchini shikoyat koʻrib chiqilishidan ikki kun oldin uni koʻrib chiqish vaqti va joyi haqida ogohlantiradi. 31. Apellyatsiya komissiyasi apellyatsiya shikoyatini, u kelib tushgan kundan boshlab oʻn besh kun muddat ichida koʻrib chiqadi. Apellyatsiya shikoyati bilan murojaat qilgan ariza beruvchi mazkur shikoyatni koʻrib chiqishda ishtirok etish huquqiga ega. Bunda, Apellyatsiya komissiyasi apellyatsiya shikoyatini koʻrib chiqishda, zarur hollarda joyiga chiqqan holda shikoyat predmetini, qoʻshimcha hujjatlarni oʻrganishi, shuningdek mutaxassis sifatida uchinchi shaxslarni jalb qilishi mumkin. 32. Apellyatsiya komissiyasi unda aʼzolarning kamida uchdan ikki qismi ishtirok etganda vakolatli hisoblanadi. Apellyatsiya komissiyasining qarori oddiy koʻpchilik ovozi bilan qabul qilinadi va majlisda ishtirok etgan barcha aʼzolar tomonidan tasdiqlanadigan bayonnoma bilan rasmiylashtiriladi. Berilgan ovozlar soni teng boʻlib qolgan taqdirda, Apellyatsiya komissiyasi raisining ovozi hal qiluvchi hisoblanadi. 33. Shikoyatni koʻrib chiqish natijalari boʻyicha Apellyatsiya komissiyasi tomonidan quyidagi qarorlardan biri qabul qilinadi: sertifikatlashtirish natijalarini oʻzgarishsiz qoldirish; sertifikatlashtirish natijalariga oʻzgartirish kiritish va apellyatsiya shikoyatini qanoatlantirish. 34. Apellyatsiya komissiyasi apellyatsiya shikoyati bilan murojaat qilgan ariza beruvchiga oʻz qarorini u qabul qilingan kunning oʻzida maʼlum qilishi kerak. 35. Apellyatsiya komissiyasi qarori ustidan nomzod yuqori turuvchi organga yoki sudga shikoyat qilishi mumkin. 36. Operator tomonidan uning rasmiy veb-saytida elektron shaklda sertifikatlar reyestri yuritiladi. 37. Sertifikatlar reyestrida quyidagi maʼlumotlar koʻrsatiladi: ariza beruvchi toʻgʻrisidagi asosiy maʼlumotlar (nomi, tashkiliy-huquqiy shakli, yuridik manzili, joylashgan joyi, aloqa maʼlumotlari); sertifikatning alohida qayd etish raqami; sertifikatni bergan ekologik markirovkalash organining nomi; sertifikatning berilgan sanasi va amal qilish muddati; sertifikatlashtirilgan mahsulot yoki xizmat nomi; sertifikatga kiritilgan oʻzgartirishlar, qayta rasmiylashtirish, amal qilishini toʻxtatib turish, qayta tiklash yoki bekor qilishning asoslari va sanasi. Sertifikatlar reyestriga boshqa qoʻshimcha maʼlumotlar kiritilishi mumkin. 38. Sertifikat bekor qilingan taqdirda operator tomonidan uning bekor qilinganligi toʻgʻrisidagi yozuv sertifikatlar reyestrida qayd etiladi. 39. Sertifikatlar reyestri maʼlumotlari barcha foydalanuvchilar uchun ochiq hisoblanadi. 40. Talabgor ekologik markirovkalash tizimida avtorizatsiyadan oʻtish uchun operatorga mazkur Nizomning 4-ilovasiga muvofiq shaklda avtorizatsiyadan oʻtkazishga ariza bilan yozma yoki elektron shaklda murojaat qilishi mumkin. 41. Avtorizatsiyadan oʻtkazishga arizada quyidagi hujjatlar ilova qilinadi: sifat menejmenti hujjatlarining nusxalari (ISO 14024 xalqaro standartiga muvofiq boʻlgan); ekologik markirovkalash tizimida oʻqitish va attestatsiyadan oʻtkazish uchun uchtadan kam boʻlmagan nomzodlar roʻyxati (F.I.O., lavozimi va ish tajribasi maʼlumotlari bilan birga); ISO/IEC 17065 xalqaro standarti talablariga muvofiq faoliyat yoʻlga qoʻyilganligini tasdiqlovchi akkreditatsiya guvohnomasi nusxasi (agar mavjud boʻlsa); laboratoriyaning faoliyati ISO/IEC 17025 xalqaro standarti talablariga muvofiqligini tasdiqlovchi akkreditatsiya guvohnomasi nusxasi (agar mavjud boʻlsa); sertifikatlashtirish tartibi loyihasi; ekologik markirovkalash boʻyicha operator tashkil etgan oʻquv kursining ekspertlar tomonidan muvaffaqiyatli oʻzlashtirilganligini tasdiqlovchi hujjatlar (agar mavjud boʻlsa). 42. Operator tomonidan avtorizatsiyadan oʻtkazishga ariza kelib tushgan kundan eʼtiboran besh ish kuni mobaynida unda koʻrsatilgan maʼlumotlarni koʻrib chiqiladi. 43. Talabgor tomonidan avtorizatsiyadan oʻtkazishga ariza mazkur Nizomning 4-ilovasiga muvofiq shaklda taqdim etilmagan boʻlsa yoki unda tegishli maʼlumotlar va mazkur Nizomning 41-bandida keltirilgan hujjatlar toʻliq koʻrsatilmagan yoxud notoʻgʻri koʻrsatilgan boʻlsa, operator tomonidan talabgorga kamchiliklarni bartaraf etib, qayta murojaat qilish mumkinligi toʻgʻrisida ushbu ariza kelib tushgan kundan eʼtiboran oʻn ish kuni mobaynida yozma yoki elektron shaklda maʼlum qilinadi. 44. Avtorizatsiyadan oʻtkazishga arizada kamchiliklar aniqlanmagan taqdirda, operator va talabgor oʻrtasida avtorizatsiyani oʻtkazish boʻyicha shartnoma tuziladi. 45. Avtorizatsiyani oʻtkazish boʻyicha shartnomada koʻrsatilgan avtorizatsiyadan oʻtkazish qiymati talabgor tomonidan unda belgilangan muddatda toʻliq toʻlangandan soʻng, operator uch kishidan kam boʻlmagan tarkibdagi avtorizatsiya komissiyasini shakllantiradi. Bunda, avtorizatsiyani oʻtkazish muddati bir oydan oshmagan muddatda amalga oshiriladi. 46. Avtorizatsiya komissiyasi quyidagilarni amalga oshiradi: ekspertlikka nomzodlar hujjatlarini koʻrib chiqish; ekspertlikka nomzodlarni ekologik markirovkalash tizimida attestatsiyadan oʻtkazish toʻgʻrisida qaror qabul qilish; avtorizatsiyadan oʻtkazish yoki oʻtkazishni rad etish toʻgʻrisida qaror qabul qilish; avtorizatsiyadan oʻtkazish ishlarini tashkil etish. 47. Avtorizatsiyadan oʻtkazish talabgorning quyidagi talablarga javob berishini baholash orqali amalga oshiriladi: talabgorda mahsulot guruhi(lari) uchun ISO 14024 talablariga muvofiq sertifikatlashtirish jarayonlarini belgilovchi tartib-taomil mavjud boʻlishi; talabgorning sertifikatlashtirish faoliyatiga oid ichki tartib-qoidalari mazkur Nizomga muvofiq boʻlishi; ekspertlikka nomzodlarning asosiy ish beruvchisi talabgor hisoblanishi; ekspertlikka nomzodlarning mazkur Nizomning 8-bobiga muvofiq ISO 14024 xalqaro standarti boʻyicha bilim va koʻnikmalarga ega boʻlishi. 48. Avtorizatsiya komissiyasi avtorizatsiyadan oʻtkazishga ariza va unga ilova qilingan hujjatlarni koʻrib chiqadi hamda avtorizatsiyadan oʻtkazish yoki uni rad etish toʻgʻrisida qaror qabul qilib, bu haqida talabgorni yozma ravishda xabardor qiladi. Talabgorning mazkur Nizomning 47-bandida keltirilgan talablardan biriga muvofiq kelmasligi uni avtorizatsiyadan oʻtkazilmasligiga sabab boʻladi. 49. Talabgor mazkur Nizomning 47-bandida keltirilgan talablarga muvofiq boʻlgan taqdirda operator shu kunning oʻzida talabgorga ekologik markirovkalash organi maqomi va roʻyxatga olish raqami beriladi. Operator va ekologik markirovkalash organi oʻrtasida avtorizatsiyadan keyingi shartnoma tuziladi, unga koʻra ekologik markirovkalash organi ekologik markirovkalash tizimida koʻrsatilgan pullik xizmatlar tushumining besh foizi miqdorida operator hisobiga ajratma oʻtkazib boradi. Operator hisobiga ajratmani oʻtkazmaslik ekologik markirovkalash organining ekologik markirovkalash organlari reyestridan chiqarilishiga sabab boʻladi. 50. Ekspertlikka nomzodlar sertifikatlashtirish sohasida muvofiqlikni baholash boʻyicha kamida bir yillik ish tajribasiga, shuningdek tabiiy va texnik fanlar yoʻnalishida oliy maʼlumotga ega boʻlishi kerak. 51. Ekspertlar quyidagilar boʻyicha bilim va koʻnikmalarga ega boʻlishi kerak: mazkur Nizom talablari; ISO 14024, ISO 14040, ISO 14021, ISO 14025, ISO/IEC 17065 xalqaro standartlari; ekologik markirovkalash standartlarining talablari va tekshirish usullari; asosiy ish joyining sertifikatlashtirish faoliyatiga oid ichki tartib-qoidalari. 52. Avtorizatsiyadan oʻtkazish mobaynida ekspertlikka nomzodlar operator tomonidan tasdiqlangan oʻquv dasturi asosida ekologik markirovkalash boʻyicha yetmish ikki soatlik oʻquv kursini oʻzlashtirishi kerak. Oʻquv kursini oʻzlashtirish yakuni boʻyicha har bir nomzod imtihon topshiradi va ijobiy natijalarga koʻra oʻquv kursini muvaffaqiyatli oʻzlashtirganligi toʻgʻrisida guvohnoma oladi. 53. Ekspertlar har ikki yilda kamida bir marta ekologik markirovkalash boʻyicha malaka oshirish kurslarini oʻtashi kerak. 54. Operator tomonidan har oʻn ikki oyda bir marta ekologik markirovkalash organi faoliyatini oʻrganish boʻyicha monitoring (bundan buyon matnda monitoring deb yuritiladi) oʻtkaziladi. 55. Monitoringni oʻtkazishda ekologik markirovkalash organlari mazkur Nizomning 2 — 4, 7 va 12-boblari talablariga rioya qilishlari oʻrganiladi. 56. Sertifikatlashtirish ishlari mazkur Nizomning 2 — 4, 7 va 12-boblari talablariga zid ravishda amalga oshirilganligini tasdiqlovchi holatlar aniqlangan taqdirda, operator tomonidan ekologik markirovkalash organini ekologik markirovkalash organlari reyestridan chiqarish toʻgʻrisida qaror rasmiylashtiriladi va shu kunning oʻzida reyestrga tegishli oʻzgartirishlar kiritiladi hamda bu haqida ekologik markirovkalash organi yozma xabardor qilinadi. 57. Ekologik markirovkalash organi monitoring oʻtkazilishidan bosh tortgan taqdirda, operator ekologik markirovkalash organini yozma xabardor qilgan holda, uni ekologik markirovkalash organlari reyestridan chiqarishi mumkin. 58. Ekologik markirovkalash organi faoliyati boʻyicha yuridik va jismoniy shaxslardan shikoyatlar kelib tushgan hollarda navbatdan tashqari monitoring oʻtkazilishi mumkin. Navbatdan tashqari monitoring oʻtkazilishi toʻgʻrisidagi xabarnoma u oʻtkazilishidan kamida uch ish kuni oldin ekologik markirovkalash organiga yuborilishi kerak. 59. Ekologik markirovkalash organlari reyestri operator tomonidan yuritiladi. 60. Ekologik markirovkalash organlari reyestrida quyidagi asosiy maʼlumotlar koʻrsatiladi: ekologik markirovkalash organi toʻgʻrisidagi asosiy maʼlumotlar (nomi, tashkiliy-huquqiy shakli, yuridik manzili, joylashgan joyi, aloqa maʼlumotlari); ekologik markirovkalash organini alohida qayd etish raqami; avtorizatsiyadan oʻtkazilgan sanasi va amal qilish muddati; ekspertlar roʻyxati (F.I.O. va lavozimi); sertifikatlashtirishni amalga oshirish uchun ekspertlar tomonidan oʻzlashtirilgan ekologik markirovkalash standartlari roʻyxati; ekologik markirovkalash organini ekologik markirovkalash organlari reyestridan chiqarishning asoslari va sanasi. Ekologik markirovkalash organlari reyestriga boshqa qoʻshimcha maʼlumotlar kiritilishi mumkin. 61. Ekologik markirovkalash organlari reyestri maʼlumotlari barcha foydalanuvchilar uchun ochiq yuritiladi. 62. Operator ekologik markirovkalash organlari reyestrining toʻgʻri yuritilishi uchun masʼul hisoblanadi. 63. Ekologik markirovka belgisini qoʻllash mazkur Nizomga muvofiq tegishli mahsulot yoki xizmatlar uchun sertifikat olgan holda shartnoma asosida amalga oshiriladi. 64. Ekologik markirovka belgisi: toʻgʻridan-toʻgʻri mahsulotga va (yoki) uning qadogʻiga (yorligʻiga) tushirilishi, shuningdek ilova qilinadigan hujjatlar hamda mahsulot reklamasida ishlatilishi; xizmatlarning ilova qilinadigan hujjatlari, reklamasi, shuningdek xizmat koʻrsatish joylari va maydonchalarida ishlatilishi mumkin. 65. Ekologik markirovka belgisi Vazirlar Mahkamasining 2025-yil 20-yanvardagi 20-son “Oʻzbekiston Respublikasida mahsulot va xizmatlarni ixtiyoriy ekologik markirovkalash tizimini takomillashtirish chora-tadbirlari toʻgʻrisida”gi qarorining 1-ilovasiga asosan qoʻllaniladi. 66. Ekologik markirovka belgisining oq-qora va (yoki) monoxrom tasvirlaridan foydalanilishiga yoʻl qoʻyiladi. Monoxrom tasvir uchun tasdiqlangan ekologik markirovka belgisining rangli versiyasidagi mavjud ranglardan faqat bittasidan foydalanilishiga yoʻl qoʻyiladi. Boshqa rang gammalari oʻzgarishlariga yoʻl qoʻyilmaydi. 67. Ekologik markirovka belgisi uning toʻgʻri tanib olinishiga xalaqit bermaydigan fonda ishlatilishi, shuningdek aniq koʻrinadigan, tushunarli va tashqi omillarga chidamli boʻlishi kerak. 68. Ekologik markirovka belgisining mahsulot yoki qadogʻidagi (yorligʻidagi) ekologik markirovka belgisining eng kichik hajmi kamida 10 mm boʻlishi kerak. Ekologik markirovka belgisining hajmi kamida ushbu mahsulot yoki uning qadogʻidagi (yorligʻidagi) tasvirlangan brend logotipining ikkidan bir qismidan kam boʻlmasligi kerak. 69. Ekologik markirovka belgisi asl koʻrinishida, tasdiqlangan nisbatlarda tasvirlanishi va foydalanilishi, shuningdek teskari, buzilgan, siqilgan yoki choʻzilgan boʻlmasligi kerak. 70. Ekologik markirovka belgisi mahsulot qadogʻining (yorligʻining) old tarafiga joylashtiriladi. 71. Ekologik markirovka belgisi sertifikatning amal qilish muddatiga qadar qoʻllaniladi. 72. Ekologik markirovka belgisidan foydalanish huquqini muddatidan oldin tugatish quyidagi hollarda amalga oshiriladi: sertifikatning amal qilishi tugatilganida; davriy baholash natijalari boʻyicha aniqlangan nomuvofiqliklar belgilangan muddatda bartaraf etilmasa; ekologik markirovka belgisidan foydalanganlik uchun toʻlov toʻlanmasa. 73. Quyidagi mahsulot va xizmatlarga nisbatan ekologik markirovka belgisining qoʻllanilishiga yoʻl qoʻyilmaydi: sertifikatga ega boʻlmagan; sertifikat tatbiq etilmaydigan; sertifikatning amal qilishi tugaganidan (toʻxtatilganidan) keyin chiqarilgan; sertifikatning amal qilishi toʻxtatib turilgan davrda chiqarilgan. 74. Xorijiy ekologik markirovkalash tizimini tan olish uchun ariza beruvchi operatorga mazkur Nizomning 5-ilovasiga muvofiq shakl boʻyicha ariza bilan yozma yoki elektron shaklda murojaat qiladi. 75. Xorijiy ekologik markirovkalash tizimini tan olish arizasiga quyidagi hujjatlar ilova qilinadi: arizada koʻrsatilgan mahsulot yoki xizmatga berilgan xorijiy ekologik markirovkalash tizimining amaldagi sertifikati asl nusxasi; xorijiy ekologik markirovkalash tizimi sertifikatini olishdagi mahsulot yoki xizmatning muvofiqligi baholangan standarti; xorijiy ekologik markirovkalash organi tomonidan berilgan sertifikatlashtirish toʻgʻrisidagi hisobot (agar mavjud boʻlsa); sertifikatlashtirish jarayonlari davomida olib boriladigan mahsulot yoki xizmatlarning sinov bayonnomalari nusxasi (agar mavjud boʻlsa). Ariza beruvchidan boshqa hujjatlarning talab qilinishiga yoʻl qoʻyilmaydi. 76. Operator tomonidan xorijiy ekologik markirovkalash tizimini tan olish boʻyicha ariza kelib tushgan kundan eʼtiboran besh ish kuni mobaynida koʻrib chiqiladi. 77. Ariza beruvchi tomonidan xorijiy ekologik markirovkalash tizimini tan olish boʻyicha ariza mazkur Nizomning 5-ilovasiga muvofiq shaklda taqdim etilmagan boʻlsa yoki arizada tegishli maʼlumotlar va mazkur Nizomning 75-bandida keltirilgan hujjatlar toʻliq koʻrsatilmagan yoxud notoʻgʻri koʻrsatilgan boʻlsa, operator tomonidan ariza beruvchiga kamchiliklarni bartaraf etib, qayta murojaat qilish mumkinligi toʻgʻrisida ushbu ariza kelib tushgan kundan eʼtiboran besh ish kuni mobaynida yozma yoki elektron shaklda maʼlum qilinadi. 78. Xorijiy ekologik markirovkalash tizimini tan olish boʻyicha arizada kamchiliklar aniqlanmagan taqdirda, ekologik markirovkalash organi ushbu ariza koʻrib chiqish tugallangan kundan eʼtiboran bir ish kuni mobaynida quyidagilar toʻgʻrisida qaror qabul qilib, bu haqida ariza beruvchini yozma ravishda xabardor qiladi: a) operator va xorijiy ekologik markirovkalash tizimi operatori oʻrtasida ekologik markirovkalash tizimini oʻzaro tan olish toʻgʻrisidagi tegishli kelishuv (bundan buyon matnda oʻzaro tan olish toʻgʻrisidagi kelishuv deb yuritiladi) mavjud boʻlgan taqdirda — xorijiy ekologik markirovkalash tizimlarini tan olish. Bunda, xorijiy ekologik markirovkalash tizimini tan olish toʻgʻrisida qaror rasmiylashtiriladi va ariza beruvchiga taqdim etiladi; b) operator va xorijiy ekologik markirovkalash tizimi operatori oʻrtasida oʻzaro tan olish toʻgʻrisidagi kelishuv mavjud boʻlmagan taqdirda — xorijiy ekologik markirovkalash tizimi operatori bilan oʻzaro tan olish toʻgʻrisida kelishuv tuzish. Bunda, operator 60 kun mobaynida: taqdim etilgan hujjatlar ekspertizasini oʻtkazadi va xorijiy ekologik markirovkalash tizimining ISO 14024 xalqaro standarti talablariga muvofiqligini tekshiradi; xorijiy ekologik markirovkalash tizimi ISO 14024 xalqaro standarti talablariga muvofiq boʻlgan taqdirda, xorijiy ekologik markirovkalash tizimi operatori bilan oʻzaro tan olish toʻgʻrisida kelishuv tuzadi va xorijiy ekologik markirovkalash tizimini tan olish toʻgʻrisida qaror rasmiylashtirib, ariza beruvchiga taqdim etadi; xorijiy ekologik markirovkalash tizimi operatori oʻzaro tan olish toʻgʻrisida kelishuv tuzishni rad etgan hollarda (yoki bunday kelishuvni tuzishning imkoni boʻlmaganda) yoxud xorijiy ekologik markirovkalash tizimi ISO 14024 xalqaro standarti talablariga muvofiq boʻlmagan hollarda operator xorijiy ekologik markirovkalash tizimini tan olishni rad etish toʻgʻrisida qaror qabul qilib, bu haqida ariza beruvchini yozma xabardor qiladi. 79. Xorijiy ekologik markirovkalash tizimini tan olish toʻgʻrisidagi qarorda sertifikatlashtirish natijalarining toʻliq yoki qisman tan olinishi koʻrsatilishi kerak. 80. Ariza beruvchi operatorning xorijiy ekologik markirovkalash tizimini tan olish toʻgʻrisidagi qarorini olganidan soʻng, mahsulot yoki xizmatlarni tan olish shaklida sertifikatlashtirish uchun ekologik markirovkalash organiga murojaat qilishi mumkin. Ekologik markirovkalash organi operator qarorida berilgan koʻrsatmalarni (ekologik markirovkalash standarti talablarining hajmini) hisobga olgan holda, tegishli mahsulot va xizmatlarni identifikatsiya qilish orqali ekologik markirovkani sertifikatlashtirishi shart. 81. Sertifikat davlat tilida, shuningdek ariza beruvchining xohishiga koʻra boshqa xorijiy tillarda rasmiylashtirilishi mumkin. 82. Mazkur Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradi. ________________________________________(ekologik markirovkalash organining toʻliq nomi)Mahsulotlarni sertifikatlashtirish boʻyichaARIZA________________________________________________________________________________________________________________________________________________________(ariza beruvchining toʻliq nomi)quyidagi mahsulotlarni “Yashil belgi” mahsulot va xizmatlarni yagona ixtiyoriy ekologik markirovkalash tizimida belgilangan talablarga muvofiqligi boʻyicha sertifikatlashtirishdan oʻtkazilishini soʻraydi:T/rMahsulot nomiMahsulot tarkibi(asosiy komponent turlari roʻyxati)Ishlab chiqariladigan mahsulot hajmiYetkazib beruvchilar soniMahsulot ishlab chiqariladigan standart*1....* standart nusxalari ilova qilinadi.Ariza beruvchining rekvizitlariNomiAriza beruvchining maʼlumotlariMahsulotni tayyorlovchining (ijrochining) maʼlumotlari*Yuridik manzili (pochta adresi)Joylashgan joyi Telefon raqamiElektron pochta manziliMasʼul xodimning F.I.O, lavozimi va aloqa maʼlumotlari* agar ariza beruvchining oʻzi mahsulotni tayyorlovchi (ijrochi) boʻlmasa toʻldiriladi.Taqdim etilgan maʼlumotlarning ishonchliligi kafolatlanadi.Tashkilot rahbari___________________________________(imzo)(F.I.O)M.Oʻ.20__ y. “_____”___________ ________________________________________(ekologik markirovkalash organining toʻliq nomi)Xizmatlarni sertifikatlashtirish boʻyichaARIZA________________________________________________________________________________________________________________________________________________________________________________________(ariza beruvchining toʻliq nomi)quyidagi xizmat turlarini “Yashil belgi” mahsulot va xizmatlarni yagona ixtiyoriy ekologik markirovkalash tizimida belgilangan talablarga muvofiqligi boʻyicha sertifikatlashtirishdan oʻtkazilishini soʻraydi:1) ____________________________________...) ____________________________________Ariza beruvchining rekvizitlariNomiAriza beruvchining maʼlumotlariXizmatlarni yetkazib beruvchining maʼlumotlari *Yuridik manzili (pochta adresi)Joylashgan joyiTelefon raqamiElektron pochta manziliMasʼul xodimning F.I.O, lavozimi va aloqa maʼlumotlari* agar ariza beruvchining oʻzi xizmatlarni yetkazib beruvchi boʻlmasa toʻldiriladi.Koʻrsatiladigan xizmat toʻgʻrisida maʼlumotlar(har bir xizmat turi boʻyicha alohida toʻldiriladi)Joylashgan joyi manziliUmumiy maydoni Ishlash rejimi(ish kunlari, dam olish kunlari, smenaligi)Doimiy ish oʻrinlari soni (faqat ofislar uchun)Doimiy ishlovchi xodimlar soniXizmat koʻrsatish joyining maydoni va foydalanish maqsadi hamda funksional zonalarning tavsifiQoʻshimcha maʼlumotlarTaqdim etilgan maʼlumotlarning ishonchliligi kafolatlanadi.Tashkilot rahbari___________________________________(imzo)(F.I.O)M.Oʻ.20__ y. “_____”___________ 1. Sertifikatlashtirish ilovaga muvofiq I-a, I-b va II sertifikatlashtirish sxemalaridan biri boʻyicha amalga oshiriladi. 2. Sertifikatlashtirish sxemasi mahsulot yoki xizmat turi, shuningdek ekologik markirovkalash standarti talablariga asosan sertifikatlashtirishning dastlabki bosqichida tanlanadi. 3. Xorijiy ekologik markirovkalash tizimini tan olish shaklida sertifikatlashtirishda sertifikatlashtirish sxemasi tan olish shartlariga bogʻliq hisoblanadi va operator tomonidan xorijiy ekologik markirovkalash tizimini tan olish uchun ariza boʻyicha qabul qilinadigan qarorida belgilanadi. 4. Sertifikatlashtirish va davriy baholash ishlari mahsulotlarni ishlab chiqarish yoki xizmatlar koʻrsatish joyiga chiqqan holda yoxud tegishli hujjatlarni oʻrganish orqali olib borilishi mumkin. Sertifikatning amal qilish muddati davomida ishlab chiqarish yoki xizmat koʻrsatish joyining auditi kamida bir marta oʻtkazilishi kerak. Agar ariza beruvchi xuddi shu ishlab chiqarish yoki xizmat koʻrsatish joyida ishlab chiqariladigan (xizmat koʻrsatiladigan) boshqa mahsulot (xizmat) uchun sertifikatga ega boʻlsa, kelgusidagi davriy baholash doirasida joyiga chiqqan holda kameral sertifikatlashtirish oʻtkazilishiga yoʻl qoʻyiladi. 5. Quyidagi hollarda ekologik markirovkalash organi sertifikatlashtirish yoki davriy baholashni oʻtkazish toʻgʻrisida qaror qabul qiladi: ariza beruvchining ishlab chiqarish yoki xizmat koʻrsatish joyining auditi oʻtkazib boʻlingan boʻlsa; sertifikatlashtirish xorijiy ekologik markirovkalash tizimini tan olish shaklida amalga oshirilsa; ishlab chiqarish yoki xizmat koʻrsatish joyining oxirgi auditi natijalari boʻyicha nomuvofiqliklar mavjud boʻlmasa. 1. Mahsulotlarni sertifikatlashtirish sxemalariT/rSertifikatlashtirish sxemasi elementlariMahsulotni oʻrganishIshlab chiqarish va menejment tizimlari elementlariIshlab chiqarishni davriy baholashI-aNamunalarni akkreditatsiyalangan laboratoriyada sinovdan oʻtkazish, mahsulotlarning texnik hujjatlarini oʻrganishIshlab chiqarish holati, ekologik menejment tizimi hamda sifat menejmenti tizimi elementlarini tahlil qilish1. Namunalarni akkreditatsiyalangan laboratoriyada sinovdan oʻtkazish, mahsulotlarning texnik hujjatlarini oʻrganish2. Ishlab chiqarish holati va ekologik menejment tizimi hamda sifat menejmenti tizimi elementlarini tahlil qilishI-bMahsulotlarning texnik hujjatlarini oʻrganishIshlab chiqarish holati, ekologik menejment tizimi hamda sifat menejmenti tizimi elementlarini tahlil qilishIshlab chiqarish holati va ekologik menejment tizimi hamda sifat menejmenti tizimi elementlarini tahlil qilish2. Xizmatlarni sertifikatlashtirish sxemasiT/rSertifikatlashtirish sxemasi elementlariXizmatlarni baholashXizmatlarni davriy baholashIIXizmat koʻrsatish jarayonlari va natijalarini baholashXizmat koʻrsatish jarayonlari nazorati “YASHIL BELGI”MAHSULOT VA XIZMATLARNI YAGONA IXTIYORIYEKOLOGIK MARKIROVKALASH TIZIMIEKOLOGIK MARKIROVKALASH SERTIFIKATIRoʻyxatga olish raqami: _____ __________________Berilgan sanasi: __________ __________________Amal qilish muddati: ______ _______________________________________________________________________________(ekologik markirovkalash organining toʻliq nomi)Ekologik markirovkalash organiningroʻyxatga olingan raqami: __________________Sertifikatlashtirish obyekti ____________________________________________________________________________________________ (mahsulot/xizmat va texnik jihatdan tartibga solish sohasidagi normativ hujjat nomi)______________________________ ekologik markirovkalash standartlari talabiga javob beradi.______ (standart nomi va raqami)Sertifikat berildi: __________________________________________________________________________________________________________ (yuridik shaxs yoki yakka tartibdagi tadbirkorning toʻliq nomi)Tayyorlovchi(ijrochi): _______________________________________________________________________________ (yuridik shaxs yoki yakka tartibdagi tadbirkorning toʻliq nomi)________________________________________________________________________________________ (qoʻshimcha maʼlumotlar)Ekologik markirovkalashorgani rahbari_______________________________(imzo)(F.I.O)M.Oʻ. T/rMahsulot/xizmatlarning nomiMahsulot ishlab chiqariladigan/xizmatlar koʻrsatiladigan texnik jihatdan tartibga solish sohasidagi normativ hujjatlarIzoh: ilovada sertifikatning tatbiq etilish sohasini tavsiflovchi yoki boshqa zarur qoʻshimcha maʼlumotlar keltirilishi mumkin.Ekologik markirovkalashorgani rahbari_______________________________(imzo)(F.I.O)M.Oʻ. ________________________________________(operatorning toʻliq nomi)Avtorizatsiyadan oʻtkazishgaARIZA______________________________________________________________________________________________________________________________________________________________________________________________________________ ning(talabgorning toʻliq nomi)“Yashil belgi” mahsulot va xizmatlarni yagona ixtiyoriy ekologik markirovkalash tizimida avtorizatsiyadan oʻtkazilishini soʻraymiz.Talabgorning rekvizitlariNomiTalabgorning maʼlumotlariYuridik manzili (pochta adresi)Joylashgan joyiTelefon raqamiElektron pochta manziliMasʼul xodimning F.I.O, lavozimi va aloqa maʼlumotlariBuyurtmanomaga quyidagilar ilova qilinadi:1) ________________________________________________;2) ________________________________________________;3) ________________________________________________;... ________________________________________________.Tashkilot rahbari___________________________________(imzo)(F.I.O)M.Oʻ.20__ y. “_____”___________ ________________________________________(operatorning toʻliq nomi)Xorijiy ekologik markirovkalash tizimini tan olish uchunARIZA______________________________________________________________________________________________________________________________________________________________________________________________________________(ariza beruvchining toʻliq nomi)quyidagi mahsulot/xizmatlar boʻyicha xorijiy ekologik markirovkalash organi tomonidan amalga oshirilgan sertifikatlashtirish natijalarini tan olishni soʻraydi:T/rMahsulot yoki xizmat nomiSertifikatlashtirishni amalga oshirgan xorijiy ekologik markirovkalash organiMahsulot ishlab chiqarish yoki xizmatlar koʻrsatishga aloqador texnik jihatdan tartibga solish sohasidagi normativ hujjatlar nominomimanzili va aloqa maʼlumotlari1...Ariza beruvchining rekvizitlariNomiAriza beruvchining maʼlumotlariYuridik manzili (pochta adresi)Joylashgan joyiTelefon raqamiElektron pochta manziliMasʼul xodimning F.I.O, lavozimi va aloqa maʼlumotlariArizaga quyidagilar ilova qilinadi:1) ________________________________________________;2) ________________________________________________;3) ________________________________________________;... ________________________________________________.Taqdim etilgan maʼlumotlarning ishonchliligi kafolatlanadi.Tashkilot rahbari___________________________________(imzo)(F.I.O)M.Oʻ.20__ y. “_____”___________